OPIS SPREMENLJIVK DELOVNE SILE

Gospodar Gospodar je tista fizična oseba (ali izbrana fizična oseba v primeru skupinskega gospodarstva), za račun in v imenu katere se gospodarstvo upravlja in ki je pravno in ekonomsko odgovorna za gospodarstvo. Če je gospodar pravna oseba, se podatki za gospodarja ne zberejo. Kmetijsko delo je opredeljeno v Prilogi I. OSNOVNE SPLOŠNE SPREMENLJIVKE

Tema: upravljanje kmetij

Podrobne teme: uravnotežena zastopanost gospodarjev in spolov

MLFO 001 – Spol gospodarja Spol gospodarja M — moški Ž — ženski

MLFO 002 – Leto rojstva Leto rojstva gospodarja

Podrobna tema: vložek dela

MLFO 003 – Kmetijsko delo gospodarja na kmetijskem gospodarstvu Odstotna skupina letnega števila delovnih enot kmetijskega dela na kmetijskem gospodarstvu za gospodarja, razen gospodinjskega dela.

Podrobna tema: varnostni ukrepi, vključno z varnostnim načrtom kmetije

MLFO 004 – Varnostni načrt kmetije Kmetija je izvedla oceno tveganj na delovnem mestu s ciljem zmanjšanja nevarnosti, povezanih z delom, iz česar je nastal pisni dokument (kot je „varnostni načrt kmetije“).

Tema: družinska delovna sila

Podrobne teme: vložek dela, število udeleženih oseb in uravnotežena zastopanost spolov

Družinski člani, ki opravljajo kmetijsko delo Ta postavka se nanaša samo na gospodarstva z edinim gospodarjem, ker se za skupinska gospodarstva in pravne osebe šteje, da nimajo družinske delovne sile. Družinski člani , ki opravljajo kmetijsko delo (razen gospodinjskega dela), so zakonski partnerji, sorodniki v svaštvu (predniki in potomci), bratje in sestre gospodarja ter zakonski partner gospodarja na gospodarstvih z edinim gospodarjem. Kadar je to primerno, je sem vključen tudi upravitelj, ki je član gospodarjeve družine.

MLFO 005 – Moški člani družine, ki opravljajo kmetijsko delo Število moških članov družine na odstotno skupino letnega števila delovnih enot

MLFO 006 – Ženski člani družine, ki opravljajo kmetijsko delo Število ženskih članov družine na odstotno skupino letnega števila delovnih enot

Tema: nedružinska delovna sila

Podrobne teme: vložek dela, število zaposlenih oseb in uravnotežena zastopanost spolov

Nedružinska delovna sila, ki redno dela na kmetijskem gospodarstvu Redno zaposlena delovna sila pomeni osebe, razen gospodarja in družinskih članov, ki so v 12 mesecih pred referenčnim dnevom raziskovanja vsak teden opravljale kmetijsko delo na kmetijskem gospodarstvu, ne glede na dolžino delovnega tedna in ne glede na to, ali so prejele kakršen koli osebni prejemek (plačo, mezdo, dobiček ali druga plačila, vključno s plačili v naravi). To vključuje tudi osebe, ki niso mogle delati v celotnem obdobju iz razlogov, kot so: (i) posebni pogoji proizvodnje na specializiranih kmetijskih gospodarstvih, ali (ii) odsotnost zaradi počitnic, služenja vojaškega roka, bolezni, nesreče ali smrti, ali (iii) začetek ali prenehanje zaposlitve na kmetijskem gospodarstvu, ali (iv) popoln izpad dela na kmetijskem gospodarstvu zaradi višje sile (poplava, požar itd.).

MLFO 007 – – Moška nedružinska delovna sila, ki redno dela na kmetiji Število nedružinskih moških članov delovne sile na odstotno skupino letnega števila delovnih enot.

MLFO 008 – – Ženska nedružinska delovna sila, ki redno dela na kmetiji Število nedružinskih ženskih članov delovne sile na odstotno skupino letnega števila delovnih enot.

Podrobna tema: delovna sila, ki ni redno zaposlena na kmetiji

Nedružinska delovna sila, ki ni redno zaposlena , pomeni delavce, ki v zadnjih 12 mesecih pred referenčnim dnevom raziskovanja na kmetijskem gospodarstvu niso delali vsak teden iz razlogov, drugačnih od tistih, ki so navedeni pod redno zaposleno nedružinsko delovno silo. Delovni dnevi, ki jih opravi nedružinska delovna sila, ki ni redno zaposlena , pomenijo kateri koli dan, ki je tako dolg, da delavec prejme plačo ali kakršno koli plačilo (mezdo, dobiček ali druga plačila, vključno s plačili v naravi) za celodnevno delo, in v katerem se opravi kakršno koli delo, ki ga običajno opravi kmetijski delavec, zaposlen za polni delovni čas. Dnevi dopusta in bolniškega dopusta se ne štejejo za delovne dneve.

MLFO 009 – Nedružinska delovna sila, ki ni redno zaposlena: moška in ženska Skupno število dni s polnim delovnim časom oseb, ki niso redno zaposlene na kmetijskem gospodarstvu.

Podrobna tema: vložek dela po izvajalcih

MLFO 010 – Osebe, ki niso neposredno zaposlene na kmetijskem gospodarstvu in niso vključene v prejšnje kategorije Skupno število dni s polnim delovnim časom, ki ga na kmetijskem gospodarstvu opravijo osebe, ki niso neposredno zaposlene na kmetijskem gospodarstvu (npr. podizvajalci, zaposleni pri tretjih osebah).

Tema: druge pridobitne dejavnosti (DPD), ki so neposredno povezane s kmetijskim gospodarstvom Informacije o drugih pridobitnih dejavnostih se evidentirajo za: (i) gospodarje kmetijskih gospodarstev z edinim gospodarjem in skupinskih gospodarstev; (ii) družinske člane kmetijskih gospodarstev z edinim gospodarjem in v primeru drugih pridobitnih dejavnosti, ki so neposredno povezane s kmetijskim gospodarstvom, tudi za (iii) nedružinsko delovno silo, ki redno dela na kmetiji. Za pravne osebe se ne zbirajo nobene informacije o drugih pridobitnih dejavnostih. Druge pridobitne dejavnosti, ki so neposredno povezane s kmetijskim gospodarstvom, se nanašajo na druge pridobitne dejavnosti: (a) na kmetijskem gospodarstvu ali (b) zunaj kmetijskega gospodarstva. Druge pridobitne dejavnosti, ki so neposredno povezane s kmetijskim gospodarstvom , so dejavnosti, pri katerih se za dejavnost uporabljajo sredstva kmetijskega gospodarstva (zemljišče, stavbe, stroji itd.) ali njegovi proizvodi. Vključeno je nekmetijsko delo in kmetijsko delo drugih kmetijskih gospodarstev. Izključno finančne naložbe so izključene. Izključeno je tudi oddajanje zemljišč za različne dejavnosti brez nadaljnje vključenosti v te dejavnosti.

Podrobna tema: vrste dejavnosti

MLFO 011 – Opravljanje zdravstvenih, socialnih ali izobraževalnih storitev Prisotnost vsake dejavnosti, ki je povezana z opravljanjem zdravstvenih, socialnih ali izobraževalnih storitev in/ali družbeno povezanih poslovnih dejavnosti, pri katerih se uporabljajo sredstva kmetijskega gospodarstva ali njegovi primarni proizvodi.

MLFO 012 – Turizem, nastanitvene dejavnosti in druge dejavnosti za prosti čas Prisotnost vsake dejavnosti, povezane s turizmom, nastanitvenih storitev, razkazovanja kmetijskega gospodarstva turistom ali drugim skupinam, športnih in rekreativnih dejavnosti itd., pri katerih se uporabljajo zemljišča, stavbe ali druga sredstva kmetijskega gospodarstva.

MLFO 013 – Domača obrt Prisotnost izdelovanja izdelkov domače obrti, ki jih na kmetijskem gospodarstvu izdelujejo ali gospodar ali družinski člani ali nedružinska delovna sila, ne glede na način prodaje izdelkov.

MLFO 014 – Predelava kmetijskih proizvodov Prisotnost vsake predelave primarnega kmetijskega proizvoda v predelani sekundarni proizvod na kmetijskem gospodarstvu, ne glede na to, ali je bila surovina pridelana na kmetijskem gospodarstvu ali kupljena zunaj njega.

MLFO 015 – Proizvodnja energije iz obnovljivih virov Prisotnost proizvodnje energije iz obnovljivih virov za trg, vključno z bioplinom, biogorivi ali električno energijo, vetrnimi turbinami, drugo opremo ali iz kmetijskih surovin. Energija iz obnovljivih virov, proizvedena samo za lastno uporabo kmetijskega gospodarstva, ni vključena.

MLFO 016 – Predelava lesa Prisotnost predelave hlodovine na kmetijskem gospodarstvu za trg (žaganje lesa itd.).

MLFO 017 – Akvakultura Prisotnost gojenja rib, sladkovodnih rakov itd. na kmetijskem gospodarstvu. Dejavnosti, ki vključujejo samo ribolov, so izključene.

Pogodbeno delo (uporaba proizvodnih sredstev kmetijskega gospodarstva) Pogodbena dela, pri katerih se uporablja oprema kmetijskega gospodarstva in ki se delijo na dela v kmetijskem sektorju ali zunaj njega.

MLFO 018 – – Kmetijsko pogodbeno delo Prisotnost dela v kmetijskem sektorju.

MLFO 019 – – Nekmetijsko pogodbeno delo Prisotnost dela zunaj kmetijskega sektorja (npr. čiščenje snega, prevozne dejavnosti, ohranjanje krajine, kmetijske in okoljske storitve itd.).

MLFO 020 – Gozdarstvo Prisotnost gozdarskih del, pri katerih se uporabljajo kmetijska delovna sila ter stroji in oprema kmetijskega gospodarstva, ki se običajno uporabljajo v kmetijstvu.

MLFO 021 – Druge pridobitne dejavnosti, ki so neposredno povezane s kmetijskim gospodarstvom, d. n. Prisotnost drugih pridobitnih dejavnosti, ki so neposredno povezane s kmetijskim gospodarstvom, drugje nerazvrščenih.

Podrobna tema: pomen za kmetijsko gospodarstvo

MLFO 022 – Odstotek drugih pridobitnih dejavnosti, ki so neposredno povezane s kmetijskim gospodarstvom, v končni proizvodnji kmetijskega gospodarstva. Odstotna skupina drugih pridobitnih dejavnosti, ki so neposredno povezane s kmetijskim gospodarstvom, v končni proizvodnji kmetijskega gospodarstva. Delež drugih pridobitnih dejavnosti, neposredno povezanih s kmetijskim gospodarstvom, je v končnem prihodku kmetijskega gospodarstva ocenjen kot delež drugih pridobitnih dejavnosti, ki so neposredno povezane s prometom kmetijskega gospodarstva v seštevku skupnega prometa kmetijskega gospodarstva in neposrednih plačil navedenega kmetijskega gospodarstva na podlagi Uredbe (EU) št. 1307/2013 ali novejše zakonodaje.

Podrobna tema: vložek dela Ta postavka se nanaša na: (i) gospodarje kmetijskih gospodarstev z edinim gospodarjem in skupinska gospodarstva; (ii) družinske člane kmetijskih gospodarstev z edinim gospodarjem in (iii) nedružinske člane, ki redno delajo na kmetiji. Za pravne osebe se ne zbirajo nobene informacije.

MLFO 023 – Gospodar, ki opravlja druge pridobitne dejavnosti (povezane s kmetijskim gospodarstvom) Gospodar kmetijskega gospodarstva z edinim gospodarjem ali skupinskega gospodarstva opravlja druge pridobitne dejavnosti, ki so neposredno povezane s kmetijskim gospodarstvom: G – glavna dejavnost; S – sekundarna dejavnost; N – nevključen. Dejavnosti se lahko izvajajo na samem kmetijskem gospodarstvu (nekmetijsko delo na kmetijskem gospodarstvu) ali zunaj kmetijskega gospodarstva.

MLFO 024 – Družinski člani, ki delajo na kmetijskem gospodarstvu in opravljajo druge pridobitne dejavnosti (povezane s kmetijskim gospodarstvom) kot svojo glavno dejavnost Število družinskih članov, ki opravljajo druge pridobitne dejavnosti, neposredno povezane s kmetijskim gospodarstvom, kot svojo glavno dejavnost.

MLFO 025 – Družinski člani, ki delajo na kmetijskem gospodarstvu in opravljajo druge pridobitne dejavnosti (povezane s kmetijskim gospodarstvom) kot svojo sekundarno dejavnost Število družinskih članov, ki opravljajo druge pridobitne dejavnosti, neposredno povezane s kmetijskim gospodarstvom, kot svojo sekundarno dejavnost.

MLFO 026 – Nedružinska delovna sila, ki redno dela na kmetijskem gospodarstvu in opravlja druge pridobitne dejavnosti (povezane s kmetijskim gospodarstvom) kot svojo glavno dejavnost Število nedružinskih članov, ki opravljajo druge pridobitne dejavnosti, neposredno povezane s kmetijskim gospodarstvom, kot svojo glavno dejavnost na kmetijskih gospodarstvih z edinim gospodarjem ali skupinskih gospodarstvih.

MLFO 027 – Nedružinska delovna sila, ki redno dela na kmetijskem gospodarstvu in opravlja druge pridobitne dejavnosti (povezane s kmetijskim gospodarstvom) kot svojo sekundarno dejavnost Število nedružinskih članov, ki opravljajo druge pridobitne dejavnosti, neposredno povezane s kmetijskim gospodarstvom, kot svojo sekundarno dejavnost na kmetijskih gospodarstvih z edinim gospodarjem ali skupinskih gospodarstvih.

Tema: druge pridobitne dejavnosti, ki niso neposredno povezane s kmetijskim gospodarstvom Nanaša se na nekmetijsko delo na kmetijskem gospodarstvu in delo zunaj kmetijskega gospodarstva. To vključuje vse dejavnosti, ki se izvajajo za osebni prejemek (plačo, mezdo, dobiček ali drugo plačilo, vključno s plačilom v naravi), razen: (i) kmetijskih del na gospodarstvu in (ii) drugih pridobitnih dejavnosti gospodarja, ki so neposredno povezane s kmetijskim gospodarstvom. Druge pridobitne dejavnosti, ki niso povezane s kmetijskim gospodarstvom, se nanašajo na druge pridobitne dejavnosti: (a) na kmetijskem gospodarstvu (nekmetijsko delo na kmetijskem gospodarstvu) ali (b) zunaj kmetijskega gospodarstva.

Podrobna tema: vložek dela

MLFO 028 – Edini gospodar, ki je tudi upravitelj kmetijskega gospodarstva z edinim gospodarjem in opravlja druge pridobitne dejavnosti (ki niso povezane s kmetijskim gospodarstvom) Gospodar opravlja druge pridobitne dejavnosti, ki niso neposredno povezane s kmetijskim gospodarstvom: G – glavna dejavnost; S – sekundarna dejavnost; N – nevključen. Dejavnosti se lahko izvajajo na samem kmetijskem gospodarstvu (nekmetijsko delo na kmetijskem gospodarstvu) ali zunaj kmetijskega gospodarstva.

MLFO 029 – Družinski člani edinih gospodarjev (kadar je edini gospodar upravitelj kmetijskega gospodarstva), ki delajo na kmetijskem gospodarstvu in opravljajo druge pridobitne dejavnosti (ki niso povezane s kmetijskim gospodarstvom) kot svojo glavno dejavnost Število družinskih članov, ki opravljajo pridobitne dejavnosti, ki niso povezane s kmetijskim gospodarstvom, kot svojo glavno dejavnost.